**Matthew Richard «Matt» Lucas** (født 5. mars 1974) i Paddington, London er en britisk komiker mest kjent for sine roller i BBC-serien *Little Britain*. 

Londoneren Lucas vokste opp hos sin jødiske familie i Stanmore i Stor-London, der han fikk sin utdannelse på Aske's Boys' School. Han studerte videre drama på Bristol University, og opptrådte sammen med National Youth Theatre. Han oppdaget tidlig at han var homofil, men har selv uttalt at han hadde problemer med det på skolen. Han ble også skallet som barn, og pleier å komme med stadig nye forklaringer på hvorfor.

Han startet sin karrière som stand-upkomiker i London, med rollen som Sir Bernard Chumley, berømt skuespiller og anekdotemester (som senere dukket opp i *Little Britain*). I 1992 ble han oppdaget av komikeren Bob Mortimer, og i 1994 opptrådte han sammen med Mortimer og Vic Reeves i serien *The Smell of Reeves and Mortimer*. Han fortsatte å jobbe med paret i spørreprogrammet *Shooting Stars*, der han ble kjent for sin rolle som den trommespillende og poengtellende kjempebabyen George Dawes. Han spilte også i andre roller, blant annet Georges mor Marjorie Dawes, som også kom tilbake i *Little Britain*. Han har også skrevet materiale for Ali G (Sacha Baron Cohen) som han har gått på skole med. 

Sammen med David Walliams skapte han parodiserien *Rock Profile* i 1999. I serien fikk Lucas vist sin allsidighet siden en ny artist ble parodiert i hver episode. Men det er *Little Britain* som blir regnet som Lucas' beste opptreden. Showet begynte på BBC-radio, men ble snart flyttet til TV. Showet inneholder gjengående rollefigurer, gjerne med signatursitater. Serien ble populær,[] og tre sesonger ble spilt inn i perioden 2003-2006. Serien har blitt vist på TV 2 Zebra og BBC Entertainment.

I 2005 spilte Lucas sin første dramarolle i serien i BBC-dramaet *Casanova*. I 2010 og 2011 spilte Lucas i forskjellige roller i BBC serien Fly med oss! (originaltittel: Come Fly with Me) sammen med Walliams. Serien ble vist på NRK3.

I 2015 spilte Lucas i rollen som Pompidou i Netflix og BBC-serien med samme navn.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Gemeinsame Normdatei, GND-ID 132232626, besøkt 21. juli 2015[Hentet fra Wikidata]
3. 1 2   tweet-ID 1455579177139200002, «My grandma fled Berlin in 1938. Having been offered citizenship, I have just been to the German Embassy in London to collect my Certificate of Naturalisation. I am officially Anglo-German. They gave me some Gummibärchen and this lovely badge. Now to choose a German football team.»[Hentet fra Wikidata]
4. ↑   www.bristol.ac.uk, besøkt 23. februar 2017[Hentet fra Wikidata]

Eksterne lenker
---------------

* (en) Matt Lucas på Internet Movie Database Rediger på Wikidata

* (sv) Matt Lucas i Svensk Filmdatabas Rediger på Wikidata

* (da) Matt Lucas på Scope Rediger på Wikidata

* (fr) Matt Lucas på Allociné Rediger på Wikidata

* (en) Matt Lucas på AllMovie Rediger på Wikidata

* (en) Matt Lucas hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** BBC Things **·** MusicBrainz **·** Discogs **·** Discogs **·** AllMusic **·** AllMusic
 |